آمریکا پرزیدنتی باراک اوباما و آلمانیا باشباخانی آنگلا مرکل، روسیا ایله سوریه رژیمی‌نین حلب‌دکی "باربار" سالدیریلارینی گوجلو بیر شکیلده قینادی.
آغ ائودن ائدیلن یازیلی آچیقلامادا، اوباما ایله مرکل‌ین، سوریه‌دکی سون اینکیشاف‌لار و اوکراین‌داکی موجود وضعیتی اله آلان بیر تلفون گؤروشمه‌سی رئاللاشدیردیغی بیلدیریلدی.
گؤروشمه‌ده، اوباما و مرکلین، "روسیا و سوریه رژیمی‌نین، یاریسی اوشاق‌لاردان عبارت اولان یوز مین‌لرله وطنداشین یاشادیغی حلب‌دکی باربار سالدیریلارینی گوجلو بیر شکیلده قینادیق‌لاری" ایفاده ائدیلدی.
آچیقلامادا، لیدرلرین، سوریه‌دکی "چاتیشما‌لارین سونا چاتدیریلماسی" و "محاصیره آلتین‌داکی بؤلگه‌لره بیرلشمیش میللت‌لر تشکیلاتی‌نین اینسانی یاردیم‌لاری‌نین چاتدیریلماسیندا" روسیا و سوریه رژیمی‌نین خصوصی بیر مسئولیتی اولدوغو موضوعسوندا همفیکیر اولدوق‌لارینا دا یئر وئریلدی.
آچیقلامادا آیریجا، اوبامانین، اوکراین ایله علاقه‌دار اولا‌راق ایسه 2014-جو ایلده الده ائدیلن مینسک آنلاشماسی‌نین گئنیش شکیلده حیاتا کئچیریلمه‌سی اوچون آلمانیا و فرانسانین لیدرلیگینی ائتدیگی، (روسیا و اوکراین‌ین دا داخیل اولدوغو) نورماندیا دؤردلوسونون موجود تلاشلارینی گوجلو بیر شکیلده دستکلدیگی بیلدیریلدی.
گؤروشمه‌ده هر ایکی لیدرین ده، اوکراین‌داکی بوتون طرف‌لری آتشکسین داوامینا حؤرمت گؤسترمه‌یه چاغیردیغی اعلان اولونان آچیقلامادا، چاتیشما بؤلگه‌لرینه اولوسلار آراسی موشاهیدچی‌لرین گؤندریلمه‌سی‌نین اهمیتینه ده وورغو ائدیلدیگی قید ائدیلدی.
آلمانیا باش ناظیری مرکل، روسیا دولت باشقانی ولادیمیر پوتین ایله ده اوکراین و سوریه مسئله‌لری‌نین اله آلیندیغی بیر تلفون گؤروشمه‌سی رئاللاشدیردی.
کرملین مطبوعات مرکزین‌دن ائدیلن آچیقلامایا گؤره، پوتین و مرکل، اوکراین‌ین شرقین‌دکی سون وضعیت و مینسک راضیلاشماسی چرچیوه‌سینده داوام ائدن پروسئسی اله آلا‌راق، بو موضوعدا فرق‌لی سویه‌لرده رئال‌لاش‌دیریلا‌جاق گؤروشمه تقویمینی تعیین ائتدی.
آچیقلامادا، گؤروشمه‌ده، سوریه موضوعسوندا فیکیر آلیش-وئریشینده اولان ایکی لیدرین، بو اؤلکه‌ده چاتیشماسیزلیغین تامین ائدیلمه‌سی اوچون اولوسلار آراسی توپلومون اورتاق تلاش صرف ائتمه‌سی لازیم اولدوغونون چکدیگی قید ائدیلدی.
آچیقلامادا، پوتین‌ین، آمریکانین سوریه‌ده "مولاییم مخالیف‌لرین" ترروریست قروپ‌لاردان آیریشماسی‌نین تامین ائدیلمه‌سی سؤزونو یئرینه یئتیرمه‌سی‌نین اهمیتینه وورغو ائتدیگی ایفاده ائدیلدی.
